දවසක් මං කාරෙක තියාගෙන ගල්ගමුව ටවුමේ ඉන්න කොට කොල්ලෝ දෙන්නෙක් ඇවිත් අමුණුකොළේට හයර් එකක් යමුද කියලා ඇහුවා. මං ඇහුවා ඇයි යන්නේ කියලා. එකෙක් කීවා අමුණුකොළේ දෙතුන් දෙනෙක් ඉන්නවා ඒ අයත් එක්ක වාරියපොළට ගිහින් එන්ඩ කියලා. මං ඒ තරුණයන් දැකලා නෑ. කොහොම හරි මං ඒ දෙන්නා දාගෙන අමුණුකොළේට යන්න ගියා. මගට යද්දි තමයි උන් මට සිද්ධිය කීවේ. අමුණුකොළේ ගමේ කෙල්ලෙක් ඉන්නවා මේ කොල්ලෙකුත් එක්ක යාළු වෙලා. ඒකි උස්සන්න තමයි මේ යන්නේ. මං ඒ වාගේ වැඩට කැමති නෑ. ඒත් දැන් කරන්න දෙයක් නෑ. මගටත් ඇවිත්නේ. කාර් එක ඒ කෙල්ලගේ ගේ ඉස්සරහ නතර කළා. උන් කීවා හෝන් එක ගහන්න කියලා. මං කීවා හෝන් එක ගහන්න බෑ, ගිහින් එක්ක එන්න කියලා. එතකොටම කෙල්ල එළියට ආවා. කොල්ලො දෙන්නා ගිහින් කෙල්ලව එක්ක ඇවිත් කාරයට දාගත්තා. මං ආපහු කාරය හරවාගෙන ගල්ගමුව ටවුමට ආවා. අපේ අයියාගේ පුතා ටවුමේ හිටියා. මං පුතාට කතාව කියලා එයත් දාගෙන වාරියපොළට ගියා.
කොල්ලො දෙන්නෙක් ඇවිත් හයර් එකක් යමුද ඇහුවේ කොහාටද?
අමුණුකොළේට